****

**Gravidteam - forløbsbeskrivelse**

Visitation ved egen læge, som i svangrejournalen angiver, at der er tale om en niveau 3 gravid samt i bemærkningsfeltet angiver relevante oplysninger.

Ved bekymring sender den praktiserende læge en underretning til Modtagelsen i kommunen.

Hospitalet modtager svangrejournalen fra praktiserende læge.

Sekretæren sender papirerne videre til sårbarjordemoder, som på baggrund af svangrepapirer og telefonsamtale, visiterer til den jordemoderordning, som den gravide skal følge – jf. forløbsbeskrivelse for kendt jordemoderordning. Den gravide indkaldes til første konsultation.

Første jordemoderkonsultation anvendes til grundig anamese og obstetrisk journal, ligesom der indhentes samtykke jf. samtykkeerklæring for Barn på vej.

Ved bekymring sendes en underretning til modtagelsen i den gravides kommune. På underretningen anføres, at den gravide er med i Barn på vej, såfremt der er givet samtykke.

Første jordemoderkonsultation afholdes ideelt set i uge 16.

**Gravidteam**

Socialrådgiveren en **skal indkalde** til møde i gravidteam – ideelt set inden uge 24.

Der anvendes skabelonen: ”Skabelon til indkaldelse til møde i gravidteam”

Ideelt set afholdes der gravidteammøde to gange i løbet af graviditeten – inden uge 24 og inden uge 30. Tirsdag er mødedag.

Til gravidteammødet inviteres den gravide med partner/netværk, den koordinerende sundhedsplejerske, jordemoder, barselspersonale, obstetriker og den praktiserende læge.

Socialrådgiveren er ansvarlig for at skrive referat jf. ”Skabelon til opfølgning på gravidteam”.

Referatet sendes til alle involverede parter – også de, der har meldt afbud til mødet.

**Ad hoc gravidteam**

I de tilfælde, hvor der ikke sendes underretning eller er en socialsag, men hvor der er bekymring af social karakter, kan jordemoder eller andre fagpersoner i projektperioden indkalde til ad hoc gravidteammøde.

Initiativtager indkalder fagpersoner til gravidteammøde (jf. skabelon til indkaldelse til møde i gravidteam)

Den koordinerende sundhedsplejerske og jordemoderen vil altid deltage i gravidteam.

Den fremskudte socialrådgiver kan inviteres med på teammødet med henblik på socialfaglig sparring.

Teammødet kan finde sted når som helst i graviditeten.

Initiativtager er mødeleder og skriver referat fra mødet jf. ”Skabelon til referat fra gravidteam”

**Bilag:**

* ”Skabelon til indkaldelse til møde i gravidteam”
* ”Skabelon: Opfølgning på gravidteam”